שאולי (דמות)

שאולי הוא דמות בדיונית בתוכנית הבידור הסאטירית הישראלית "ארץ נהדרת" ובספין אוף שלה, "הפרלמנט", המגולמת על ידי השחקן הישראלי אסי כהן. השחקן אסי כהן החל להשתתף בתוכנית הבידור הסאטירית ישראלית "ארץ נהדרת" בעונה השלישית בתור שחקן אורח והחל מהעונה הרביעית כדמות קבועה. דמותו של שאולי נוצרה לראשונה במהלך צילומי העונה השביעית של תוכנית הטלוויזיה "ארץ נהדרת", במערכון העוסק בקבוצת רכישה בבניין. היוצרים הורו לשחקן אסי כהן לגלם דמות של אדם בשם "הרצל", ולאחר סיום יום הצילומים פנה הבמאי בן בכר אל העורך מולי שגב והביע את התפעלותו מהדמות שנוצרה. הוא הציע להחליף את שמה ל"שאולי", והוחלט להמשיך את הופעות הדמות במערכונים נוספים לאורך העונה. בריאיון ל"וואלה תרבות" סיפר כהן: ביום הצילום, כשלבשתי את הבגדים והמשקפיים שלו, פשוט יצאו ממני טקסטים, שיחד עם החבר'ה שם, מאור, מריאנו ואלי, התחלנו לכתוב את הדמות. כולם הציעו הצעות לאיש הזה, שיצא ממני והתפרע. בהתחלה שאולי היה מאוד מוחצן ומוגזם, לעס ערגליות והיה בוטה מאוד. נדלקתי על זה וראינו שיש שם משהו. היה לי כיף לעשות את הדמות הזאת ולאט לאט רציתי להעמיק בה. — עידו ישעיהו ושגיא בן נון‏, זמן שאולי, באתר וואלה, 29 בספטמבר 2019 לימים, סיפר העורך מולי שגב בריאיון ל"כלכליסט": הייתה לאסי על הסט סוג של התגלות, קרה לו שם משהו עם הדמות הזו. הם חזרו מהצילומים והבמאי אמר לי שהוא שינה את השם מהרצל לשאולי ואמר לי שאני חייב לבוא לחדר עריכה כי קרה משהו מטורף. אסי אלתר המון טקסטים והתגלגל לתוכו איזה בן אדם שניהל שם דיאלוגים שלא כתובים במערכון עם הדמויות האחרות. — רחלי בינדמן ותומר גנון, האם הדמות של שאולי מ"ארץ נהדרת" בנויה על שאול מאור, באתר כלכליסט, 8 באפריל 2019 תוך זמן קצר הדמות התחבבה על צופי ארץ נהדרת, ובשנת 2012, לאחר סדרת מערכונים בשם "הפרלמנט של שאולי" בארץ נהדרת, החלו שידורי סדרת הספין אוף, "הפרלמנט", בה כיכב שאולי. בפרלמנט התרחב העיסוק בחייה של הדמות, ונוספו בה דמויות כגון האח ראובן, בת הזוג אירנה, אביו וחבריו. בשנת 2017, לאחר שתי עונות של הפרלמנט, חזר כהן לגלם את הדמות במערכונים של ארץ נהדרת. במהלך עונה 14, במשך מספר מערכונים, תואר כמתמודד עם מחלת הסרטן, ושאלות קיומיות על חייו. לקראת סוף העונה, ביקש מולי שגב מאסי כהן להחליט בעצמו האם שאולי יבריא מהמחלה. ולאחר מספר ימים החליט כהן כי הדמות תחלים. בשנת 2022 החל כהן להופיע בסדרת מופעי סטנד-אפ בשם "המופע של שאולי", בהם הוא מגלם את דמותו של שאולי. ערך מורחב – שאולי ומלחמת האזרחים לקראת הבחירות לכנסת העשרים וארבע שודר בארץ נהדרת מערכון "שאולי ומלחמת האזרחים", בו קרא שאולי לפתוח במלחמת אזרחים בישראל. המערכון הפך לקאלט וגרר תגובות רבות בציבור הישראלי. בעקבות המחאה כנגד ממשלת ישראל השלושים ושבע והרפורמה המשפטית, רווחו אזכורי המערכון בעיתונות הישראלית, בעיקר בתור נבואה העומדת להגשים את עצמה. בשנת 2024 יצאה לאור קומדיית הפשע המקסיקנית "אמיליה פרז" (אנ') אשר במהלך אחת הסצנות נראה גיבור הסרט צופה בטלוויזיה ישראלית, כשעל המסך הופיע המערכון. שאולי הוא אגואיסט מושבע, גס רוח, נוח לכעוס פרמיטיבי ונכלולי, אשר מרבה להשמיע דעות חסרות בסיס מתוך כריזמה ושכנוע עצמי עמוק. יש לו דעה נחרצת כמעט על כל דבר, הוא מבקר את המדע, את הטבעונים, פעילי האקלים ורופאים. מתעסק בשאלות מהותיות מתוך מינימום של ידע מוקדם וחוסר מודעות. ברוב המערכונים שאולי רב עם מישהו, או עם החברים שלו או עם אח שלו ראובן או עם בת הזוג שלו. הוא בטוח שמוליכים אותו שולל לעיתים קרובות, הוא חרד לכבודו וכשהוא מרגיש שהוא יוצא פראייר הוא הופך מיד לתוקפני וכוחני. שאולי הוא בעל מבטא סמי-מזרחי אך עם זאת מרבה להשתמש בניואנסים אשכנזים. פעמים רבות הוא מתואר כמודל "הישראלי המכוער", וכן מרבה להשתמש במשפטים "אולי תסתמי את הפה שלך" ו"מה אני גייז?" שנאמר כתגובה לדברים המערערים את גבריותו. שאולי, בן 54, נולד בעיר אזור, אך לטענתו המרואיינים יצרו בלבול והוא נולד ברחובות שבישראל. לשאולי אח אחד, ראובן, ובעונה הראשונה של הפרלמנט מתוארת השבעה של אמם. לשאולי בן יחיד בשם לות'ר, מאשתו הראשונה, ג'ניפר, ממנה התגרש. לותר ואמו מתגוררים בארצות הברית, בנאשוויל, איסטווי, ברוקלין, סלוט לייק סיטי, שבארצות הברית. שאולי נשוי לאירנה, אישה ממוצא רוסי, רכה ועדינה כלפי חוץ, אך עם זאת נוהגת לדבר מלוכלך ולקלל מדי פעם, ועובדת כאחראית משמרת ב"מפגש הסטייק". לטענתו של שאולי הוא "עובד בזוגיות" בתור משרתו המלאה, אך במערכון משנת 2010 נטען כי הוא יו"ר ועד הטכנאים של הערוץ הראשון. בסקר של "מעריב" בו השתתפו למעלה מ-17 אלף איש, הוכתר שאולי כדמות הקומית הגדולה בכל הזמנים, ובשנת 2019, הוכתר על ידי "וואלה!" כדמות העשור. עמי פרידמן מ"ישראל היום" כתב כי זוהי אחת הדמויות הקומיות הגדולות שנכתבו ובוצעו בישראל אי פעם, אבישי סלע ממגזין "Time Out" כינה אותה בתור הדמות הגדולה ביותר בתוכנית, וכך גם עידו ישעיהו, נדב מנוחין ועמית סלונים מ"וואלה!" תיארו אותה כדמות הגדולה ביותר בתוכנית. אריאנה מלמד מעיתון "הארץ" כתבה כי סדרת הסרטונים בארץ נהדרת שעסקו במחלת הסרטן של שאולי ועלילותיו בבית החולים לצד אירנה היו השיא של התוכנית, הן בכתיבה והן במשחק. מולי שגב, מיוצרי ארץ נהדרת, ציין כי לדעתו, סרטונים אלו היו לא רק המערכונים הכי טובים של הדמות, אלא גם המערכונים הכי טובים בתולדות התוכנית. דניאל שירין מ"מקור ראשון" כללה אותו ברשימת "20 הדמויות הגדולות של ארץ נהדרת" והוסיפה כי שאולי התגלה כדמות שקשה לא לאהוב, בין השאר בזכות ההתעקשות שלו לומר בקול את מה שחלק מהצופים לוחשים לעצמם בלב. חנוך דאום כתב כי הדמות של שאולי היא אחת הדמויות המצחיקות, החשובות והגדולות ביותר בהיסטוריה של ישראל. בפורים 2017 התחפש שר הביטחון, אביגדור ליברמן, לדמותו של שאולי. את התמונה פרסם בפייסבוק והוסיף אליה את הכיתוב ""היי אסי, ד"ש משאולי יעני". על פי ליהי יונה מאתר "ynet", דמותו של שאולי היא כדוגמת בלאקפייס למזרחים, בצורה שמציגה את הציבור המזרחי כפרימיטיבי ונבער. לאחר שאסי כהן השתתף בטקס פרידה שנערך לכבוד ראש המוסד היוצא, תמיר פרדו, בתור דמותו של שאולי, כתב אלון עידן מ"הארץ" כי זהו פגם לדמות סאטירית שהיא מוזמנת לאירוע של "השלטון", שכן תפקידה של הסאטירה היא לבקר ולהכאיב לשלטון. ארץ נהדרת - דמויות שאולי ומלחמת האזרחים#קבלת המערכון בציבור הישראלי מדיה וקבצים בנושא שאולי בוויקישיתוף טל לוין, עכבר העיר, הסרטן שהצחיק אותי, באתר הארץ, 21 ביולי 2017 אמילי גרינצווייג‏, אחת האבידות, אם לא ה-, באתר וואלה, 10 באפריל 2011 פז חסדאי‏, הוי המרגמות: עזיבתו של אסי כהן - מכה ל"ארץ נהדרת", באתר וואלה, 11 באפריל 2011 דניאל שירין, ‏שאולי, אירנה וגם בנט: 20 הדמויות הגדולות של ארץ נהדרת, בעיתון מקור ראשון, 12 באוקטובר 2022 מעל ל-17 אלף איש הכריעו: זו הדמות הקומית הגדולה בכל הזמנים, באתר מעריב אונליין, 17 במרץ 2022 עידו ישעיהו ושגיא בן נון‏, זמן שאולי, באתר וואלה, 29 בספטמבר 2019 אמיר בן-דוד, נשאר הפלא, באתר זמן ישראל, 26 בספטמבר 2022 הילו גלזר, כבר לא מצעמם: אסי כהן מגלה את עצמו מחדש, באתר nrg‏, 23 במרץ 2012 רחלי בינדמן ותומר גנון, האם הדמות של שאולי מ"ארץ נהדרת" בנויה על שאול מאור, באתר כלכליסט, 8 באפריל 2019 גילי איזיקוביץ, הפרלמנט שוב מתכנס, באתר הארץ, 14 באוגוסט 2014 אבישי סלע, ‏מלך הארץ: כוכבי "ארץ נהדרת", הדירוג הרשמי, באתר "Time Out ישראל", 2 באוקטובר 2022 עמי פרידמן, "ארץ נהדרת": סיום מצוין לעונה חזקה, באתר ynet, 13 ביוני 2017 רז שכניק | צילום: גבריאל בהרליה, "אמרתי לנתניהו, 'אם תביא שלום, אני מוכן לעזוב הכל ולהיות כותב הנאומים שלך", באתר "ידיעות אחרונות", 9 במאי 2018 10 דברים שלא ידעתם על אסי כהן: פרס על הדמות השנוייה במחלוקת וסרט עם ספילברג, באתר כיפה, 20 בדצמבר 2022 ננו שבתאי, "שאולי" רלוונטי, שנון והרבה יותר מצחיק ממה שניתן לתאר, באתר הארץ, 15 במרץ 2022 רון שוורץ, ‏תצחקו, מטומטמים, הבדיחה היא עליכם, באתר ‏מאקו‏, 24 באוקטובר 2022 גלובס, ‏אסי כהן תובע מיליון שקל פיצוי על הפרת זכויות יוצרים, באתר ‏מאקו‏, 25 במאי 2011 ארנון מוסקוביץ‏, "הפרלמנט": צוחקים איתם ולא עליהם, באתר וואלה, 10 ביולי 2012 אריאנה מלמד, "הפרלמנט": יופי של ישראלי מכוער, באתר ynet, 10 ביולי 2012 ארץ נהדרת 14 | שאולי נלחם על החלון, סרטון בערוץ "ארץ נהדרת", באתר יוטיוב (אורך: 02:12) טל לוין, עכבר העיר, הסרטן שהצחיק אותי, באתר הארץ, 21 ביולי 2017 אריאנה מלמד, שאולי ואירנה: גיבורים חנוך לויניים בעולם בינוני, באתר הארץ, 13 ביוני 2017 לילך וולך ועינב שיף‏, ארץ מדוברת: על הביטויים ש"ארץ נהדרת" הכניסה לשפה, באתר וואלה, 23 בדצמבר 2010 שאולי והמתמחים, סרטון בערוץ "בית הספר לפיקוד ומנהיגות", באתר יוטיוב (אורך: 01:23) הפרלמנט, עונה 1 פרק 2 קים בוסי, ‏ואמוס: מה הקשר בין מריאנו ואסי ללאו מסי?, באתר ‏מאקו‏, 15 באוגוסט 2014 מערכת תכניות קשת, ‏רק בשר: שאולי וראובן עושים קניות לשבת, באתר ‏מאקו‏, 23 באוגוסט 2014 הפרלמנט, עונה 1 פרק 1 הפרלמנט, עונה 2 פרק 3 מערכת תכניות קשת, ‏הנימול הגדול: בנו של שאולי מקבל תו תקן, באתר ‏מאקו‏, 22 בספטמבר 2014 מערכת תכניות קשת, ‏הלהיט החדש של אירנה: "עוגיה של עבאדי", באתר ‏מאקו‏, 19 במרץ 2017 מערכת תכניות קשת, ‏קאמבק יעני: שאולי ואירנה חוזרים ל"ארץ נהדרת", באתר ‏מאקו‏, 20 בפברואר 2017 עידו ישעיהו, נדב מנוחין ועמית סלונים‏, הטורטלים, הפילוסים והבלוגרים: דמויות המקור הגדולות של "ארץ נהדרת", באתר וואלה, 25 בספטמבר 2022 אלקנה שור, הפרלמנט: כשזה עובד, זה עובד, באתר nrg‏, 10 ביולי 2012 keshet‏, "ארץ נהדרת" - מערכון שאולי, באתר וואלה, 23 בדצמבר 2010 עידו ישעיהו, נדב מנוחין ועמית סלונים‏, הטורטלים, הפילוסים והבלוגרים: דמויות המקור הגדולות של "ארץ נהדרת", באתר וואלה, 25 בספטמבר 2022 עמי פרידמן, 75 הסדרות שכל ישראלי חייב להכיר: הפרלמנט, באתר ישראל היום, 19 באפריל 2023 וואלה תרבות‏, קומיקאים בעד שאולי: "אסי כהן גאון. אם אין לכם הומור אל תבואו לסטנד-אפ", באתר וואלה, 20 בדצמבר 2022 עמית אטיאס, ‏"אסי כהן - אדם רגיש, מביך שאנשים יצאו": הביקורות ברשת על ההופעה שהופסקה, באתר ‏מאקו‏, 20 בדצמבר 2022 אחרי שירד מהבמה בבושת פנים: זה מה שבאמת קרה במופע של אסי כהן | TMI, באתר מעריב אונליין, 20 בדצמבר 2022 שר הביטחון התחפש: "הי אסי, ד"ש משאולי יעני", באתר ynet, 12 במרץ 2017 כשליברמן החליט להתחפש לחקיין שלו: מצעד פורים של הפוליטיקאים, באתר מעריב אונליין, 12 במרץ 2017 והזוכה הוא: שר הביטחון ליברמן, באתר ישראל היום, 12 במרץ 2017 אביגדור ליברמן, הי אסי, ד״ש משאולי יעני, באתר פייסבוק, ‏12 במרץ 2017 ליהי יונה, "שאולי" הוא הבלאקפייס של המזרחי הישראלי, באתר ynet, 22 בדצמבר 2022 אלון עידן, רשימה שחורה: מה זה אומר כשהשלטון אוהב את "שאולי"?, באתר הארץ, 21 בינואר 2016